Senatorul Vasile Dîncu, liderul PSD Cluj, a declarat în cadrul Digi24, că oamenii din cadrul PSD nu au o altă opțiune de a face majoritate în Parlament, iar mâna intinsă peneliștilor acum este pentru a reuși crearea Guvernului, în toamnă, având un partener puternic.
Liderul PSD Cluj este convins de faptul că PSD va reuși să aibă procentul necesar pentru a forma Guvernul singur sau singur cu minorităţile, cu UDMR-ul, scrie Ziua de Cluj.
"Eu nu am spus niciodată, i-am auzit pe unii colegi şi opinia publică spunând asta (că lista comună pentru alegerile europarlamentare este un ajutor dat de PSD celor de la PNL – n.r.). Eu nu sunt de acord. Sunt de acord că, poate, în acest moment este un credit pe care îl dăm colegilor noştri de la PNL, dar este un ajutor pe care ni-l dăm nouă înşine, pentru că, în toamnă, atunci când va trebui să facem Guvernul, să facem un nou parlament, atunci avem nevoie de un partener şi avem nevoie de un partener puternic. Noi nu avem cu cine cu altcineva să facem o coaliţie. Nu suntem atât de utopici încât să credem că vom face 51% PSD-ul singur sau singur cu minorităţile, cu UDMR-ul. Nu avem cum şi atunci ne consolidăm, în acest moment, partenerul nostru", a afirmat Vasile Dâncu.